Държавен вестник, бр. 102, 2003 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  102
ционно специфичен характер, подават в Ми-
нистерство на земеделието и горите досиета
на храните.
(2) Досиетата по ал. 1 включват заявление
по образец, одобрен от министъра на земедели-
ето и горите, и спецификация на храната, която
съдържа следните данни:
1. наименование на храната;
2. описание на метода на производство и на
характеристиките на използваните суровини и
съставки;
3. доказателства за традиционния характер
на суровините, традиционния състав на храни-
те и/или традиционния начин на производство
или преработка;
4. основните физични, химични, микробио-
логични и органолептични характеристики на
храната, които изразяват нейния специфичен
характер;
5. методите за проверка на характеристики-
те по т. 4.
(3) Наименованията на храните с традици-
онно специфичен характер трябва да бъдат тра-
диционни за страната или района и да отгова-
рят на изискванията на глава трета.
(4) Министерството на земеделието и го-
рите може да изисква от заявителите предос-
тавянето на допълнителни данни и докумен-
ти и ги подпомага при изготвяне на специфи-
кациите.
(5) Министерството на земеделието и гори-
те води регистър на подадените досиета за хра-
ни с традиционно специфичен характер, в кой-
то се вписват данните по ал. 2. Информацията
в регистъра по ал. 2, т. 1, 4 и 5 е публична.
(6) Редът за приемане и комплектоване на
досиетата на храни с традиционно специфичен
характер и за водене на регистъра по ал. 5 се
урежда с наредба на министъра на земеделие-
то и горите.
Чл. 6в. (1) Храните са произведени по био-
логичен начин, когато са спазени правилата за
биологично производство и контролът върху него.
(2) Лицата, които притежават сертификат
за биологично производство на храни, могат да
означават храните с думите “биологичен” или
“био”, поставени върху храните или върху ин-
формационни носители, които ги придружават.”
§ 11. В чл. 7, ал. 1, т. 1 думите “употреба и
използване съгласно утвърдените изисквания
и по предназначение” се заменят с “и използва-
не по предназначение и съгласно утвърдените
изисквания”.
§ 12. В чл. 8 се правят следните изменения и
допълнения:
1. В текста думите “министърът на промиш-
леността” се заличават.
2. В т. 1 след думата “храни” се поставя за-
петая и се добавя “както”, а думите “за изпол-
зването им” се заменят със “за тяхното из-
ползване”.
3. Точки 2, 3 и 4 се изменят така:
“2. допустимите граници на миграция на
съставки от материалите и предметите във или
върху храните, с които те влизат в контакт;
3. основните правила за извършване на кон-
трол на материалите и предметите, влизащи в
контакт с храни, както и на субстанциите, от
които са направени;
4. начина, по който се обозначава, че мате-
риалите и предметите са предназначени за кон-
такт с храни, както и изискванията за необхо-
димата информация върху опаковката им или в
съпровождащата ги документация.”
§ 13. В чл. 9 се правят следните изменения и
допълнения:
1. Алинея 2 се изменя така:
“(2) При етикетирането на храните не се
допускат обозначения, които приписват или
подсказват свойства на храните, свързани с
предпазване от възникването или с лекуване
или диагностика на болести при човека.”
2. Създава се ал. 3:
“(3) Етикетирането, рекламирането и пред-
ставянето на храните, включително тяхната
форма, външен вид, опаковка, опаковъчен ма-
териал или предмет, начин на търговско аран-
жиране и подредба, и наличната информация
за тях в медиите не трябва да заблуждават
потребителите по отношение на характерис-
тиката на храните, определена от тяхното
естество, произход, идентичност, свойства,
състав, трайност, начин на производство и
употреба.”
§ 14. В чл. 10, ал. 2 думите “и с министъра на
промишлеността” се заличават.
§ 15. Член 11 се отменя.
§ 16. Член 12 се изменя така:
“Чл. 12. (1) Производство и търговия с хра-
ни се извършва от търговци и занаятчии само в
обекти, регистрирани по реда на този закон и
ако са налице следните условия:
1. всеки обект да отговаря на санитарните
и/или на ветеринарно-санитарните изисквания,
определени в специалните закони;
2. да има разработена технологична доку-
ментация за групите храни, които ще се произ-
веждат в обекта;
3. да е внедрена система за самоконтрол за
производствената или търговската дейност,
която ще се извършва в обекта.
(2) Регистрацията на обект за производст-
во или за търговия с храни се извършва от
регионалната хигиенно-епидемиологична ин-
спекция (РХЕИ), съответно от регионалната
ветеринарномедицинска служба (РВМС) по
местонахождението на обекта. Регионалната
хигиенно-епидемиологична инспекция извър-
шва регистрация на обектите за производство
на храни от неживотински произход и на обек-
тите за търговия с храни, с изключение на
обектите за търговия на едро с храни от живо-